Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14320

1. Meghatározások (lásd még a 3. Fejezet 3.11.1 pontját) Dynamic side-lobe level. Dinamikus oldalszirom szint Az a szint, amely az idő 3 százalékában meghaladja a letapogató antenna távoli térerősségi sugárzási karakterisztikájának a fősugárnyalábján kívüli részét, ahogy azt a funkció letapogatási sebességre egy 26 kHz-es sugárnyaláb burkológörbéjű videoszűrőt alkalmazva mérik. A 3 százalékos szintet az oldalszirom időtartam arány azon része határozza meg, amely meghaladja a teljes letapogatási időtartamra meghatározott szintet. Effective side-lobe level. Tényleges oldalszirom szint A letapogató sugárnyaláb oldalszirmának az a szintje, amelyen belül egy meghatározott többutas környezet sajátos útirány-vezetési szög hibát eredményez. MLS point D. MLS D-pont A futópálya középvonala felett 2,5 m (8 láb) magasságú és a futópálya küszöbétől az oldalszög antenna irányában 900 méter (3 000 láb) távolságra lévő pont. MLS point E. MLS E-pont A futópálya középvonala felett 2,5 m (8 láb) magasságú és a futópálya megállási küszöbétől a futópálya küszöbe irányában 600 méter (2 000 láb) távolságra lévő pont. Standard receiver. Szabvány vevőkészülék Az a légijármű fedélzeti vevő modell, amelyről feltételezett az, hogy szétválasztja az MLS hiba összetevőket. A kiemelkedő jellemzők a következők: (1) a jelfeldolgozás a sugárnyaláb középpontok mérésén alapszik; (2) elhanyagolható a központosítási hiba; (3) a kormányzási elmozdulási zaj (CMN) a 3. Fejezet 3.11.6.1.1.2 pontban megadott értékeknél kisebb, vagy azzal egyenlő; (4) egy 26 kHz-es sávszélességű kétpólusú aluláteresztő sugárnyaláb burkológörbe szűrővel felszerelt; és (5) a szögadat kimeneti szűrést egy egypólusú aluláteresztő 10 radians/másodperces sarokfrekvenciájú szűrő végzi.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes